OpenLLM-France/wikimedia huggingface dataset:
# Dunipace

Dunipace, Eskoziako gaeleraz: Dùn na Bàis, Eskoziako udalerri bat da, Falkirk eremu administratiboan.

## Kanpo estekak

* Datuak: Q5315302
* Multimedia: Dunipace / Q5315302
# Dunita

| Dunita | Dunita | Dunita |
| Arroka igneoa ||||
| Mineral garrantzitsuak | Olibino Piroxeno Kromita | Olibino Piroxeno Kromita |
| Dentsitatea | - g/cm$^3$ | - g/cm$^3$ |
| Maximoa | 3,00 g/cm$^3$ | 3,00 g/cm$^3$ |
| Minimoa | 2,59 g/cm$^3$ | 2,59 g/cm$^3$ |
Dunita arroka igneo ultramafiko bat da, %90a olibinoz osatua. Batzuetan piroxenoa eta kromita izaten ditu. Peridotiten taldeko arroka da, mantuko arroketako bat da. Arraroa da aurkitzea lurrazalean, baina gertatzen denean ofiolitekin erlazionatua agertzen da, subdukzio zonekin harremanetan.

## Erreferentziak

* ↑ Slave Province Minerals & Geoscience

## Kanpo estekak

* Datuak: Q1147343
* Multimedia: Dunite / Q1147343
# Dřínov (Kroměřížko barrutia)

Dřínov Txekiar Errepublikako udalerri bat da. 434 biztanle ditu eta 5,43 kilometro koadroko azalera. Kroměřížko barrutian dago.

## Kanpo estekak

* Datuak: Q1272772
* Multimedia: Dřínov (Kroměříž District) / Q1272772
# Edwin Abbott Abbott

Edwin Abbott Abbott (Londres, 1838ko abenduaren 20a - ibidem, 1926ko urriaren 12a) ingeles eskola-maisu, teologo, apaiz anglikano eta idazlea izan zen.
Cambridgeko Unibertsitatean hezi zen eta 1862an apaiz ordenatu zuten. 1865ean London City Schooleko zuzendari postua lortu zuen eta 1889an erretiratu zen teologian eta literaturan aritzeko.
Bere lanik ezagunena 1894ko Flatland: A Romance of Many Dimensions eleberri laburra da. Bertan, bi dimentsioko mundu bat deskribatzen du.

## Lanak

* Via Latina: A First Latin Book, Including Accidence, Rules of Syntax, Exercises, Vocabularies and Rules for Construing (Seeley, Jackson, and Halliday, revised edition: 1882)
* Shakespearian Grammar: An Attempt to Illustrate Some of the Differences Between Elizabethan and Modern English, for the Use of Schools (Macmillan, 1870)
* Flatland: A Romance of Many Dimensions (Seeley & Co., 1884)
* Francis Bacon: An Account of His Life and Works (Macmillan, 1885)
* Philochristus: Memoirs of a Disciple of the Lord (Macmillan, 1878)
* Onesimus: Memoirs of a Disciple of St. Paul (Macmillan, 1882)
* The Kernel and the Husk (Macmillan, 1886)
* Philomythus: An Antidote Against Credulity (Macmillan, 1891)
* The Anglican Career of John Henry Newman|Cardinal Newman (Macmillan, 1892)
* St Thomas of Canterbury: His Death and Miracles (Adam and Charles Black, 1898)
* Johannine Vocabulary: A Comparison of the Words of the Fourth Gospel with Those of the Three (Adam and Charles Black, 1905)
* Johannine Grammar (Adam and Charles Black, 1906)
* Silanus the Christian (Adam and Charles Black, 1906)
* The FourFold Gospel: or, A Harmony of The Four Gospels in five volumes, 1913-1917
** Volume I: Introduction, 1913

## Kanpo estekak

* Datuak: Q531606
* Multimedia: Edwin Abbott Abbott / Q531606
# Edwardsville udalerria, Madison konderria

Edwardsville udalerria Ameriketako Estatu Batuetako Illinois estatuko udalerri bat da, Madison konderrian. Azken zentsuaren arabera 40.585 biztanle zituen, 35.99 milia karratu (93.2 km$^2$) eremuan.

## Ekonomia

2020ko zentsuaren arabera, Edwardsville udalerrian 14264 etxebizitza zeuden. Per capita diru-sarrerak 38.916 estatubatuar dolar ziren.

## Kanpo estekak

* Datuak: Q5346164
# Edwin Brant Frost

Edwin Brant Frost II.a (1866ko uztailak 16-1935eko maiatzak 14) astronomo estatubatuar bat izan zen.

## Biografia

Vermonteko Brattleboro herrian jaio zen. Bere aita, Carlton Pennington Frost Dartmoutheko Medikuntza Fakultateko dekanoa izan zen.
Frost Dartmouth College unibertsitatean graduatu zen 1886an. Bere ikasketak gradu ondoko ikasle bezala jarraitu zituen kimika arloan eta 1887an fisika irakasle bihurtu zen 21 urte baino ez zituela. 1890ean Europara bidaiatu zuen eta Potsdamen Hermann Vogelekin izar espektroskopia ikerketa amaitu zuen. 1892an Dartmouthera itzuli zen astronomiako irakasle laguntzaile bezala.
Aire libreko aktibitateak gogoko zituen eta golfa, igeriketa eta izotz irristaketa praktikatu zituen. Musika eta literaturan ere aritu zen. 1896an Mary E. Hazardekin ezkondu zen eta honekin hiru seme-alaba izan zituen: Katharine, Fredrick eta Benjamin.
Frost Yerkes behatokiko lan taldeko kide izan zen 1898an eta bertako zuzendari bihurtu zen 1905ean, George Halek kargua utzi zuenean. Frost postu horretan mantendu zen 1932an erretiratu zen arte. Astrophysical Journal aldizkariko editorea izan zen 1902 eta 1932 bitartean, xehetasunei jartzen zien kontu handiagatik ezaguna. 1915ean bere eskuineko begiaren ikusmena galdu zuen, eta 1921ean ezkerrekoarena. Itsu geratu ondoren, beste hamaika urte gehiagoz lanean jarraitu zuen, 1932an erretiratu zen arte.
1935ean hil zen peritonitis baten ondorioz.

## Ondarea

Frosten ikerketa, abiadura erradiala izar espektroskopia erabiliz eta izar bitar espektroskopikoak zehazten zentratu zen. 1902an Alfirk edo Beta Cephei izarraren portaera bitxia aurkitu zuen, ondoren Beta Cephei izar aldagarrien prototipoa bihurtu zena.
Paper garrantzitsua izan zuen Otto Struve AEBetara ekartzerako orduan, hau inprobisatutako babesleku batean bizitzen ari zenean Turkian Errusiar iraultzaren ondoren. Ondoren Otto Struveren izendapena babestu zuen behatokiko zuzendaritzan bere oinordeko bezala.
* Datuak: Q5346264
* Multimedia: Edwin Brant Frost (astronomer) / Q5346264
# Edwardsville (Kansas)

Edwardsville Kansasko hiri bat da. Wyandotte konderrian kokatua dago. 2010ean 4.340 biztanle zituen, 23,42 kilometro koadrotan banatuta.

## Ikus, gainera

* Wyandotte konderria

## Kanpo estekak

* Datuak: Q2159100
* Multimedia: Edwardsville, Kansas / Q2159100
# Edwin Armstrong

Edwin Howard Armstrong (1890eko abenduaren 18a - 1954ko otsailaren 1a) ingeniari elektriko eta asmatzaile iparramerikarra izan zen.
Irratiaren garaiko asmatzaile emankorrenetako bat izan zen Armstrong. FM irratia (1933), zirkuitu birsortzaileak (1914), zirkuitu superheterodinoak etazirkuitu superrexenatiboa asmatu zituen.

## Kanpo estekak

* Zientzia biografien bidez. Pilar Kaltzada eta Iñaki Azkunek idatzita (1995). Besteak beste, biografia hauek dokumentatu zituen: Einstein, Francis Bacon, Torriceli, Blaise Pascal, André-Marie Ampère, Georg Ohm, Robert Koch, Agustín-Louis Cauchy, Edwin Amstrong, Marie Eugene Dubois, Alexander Fleming, John Dalton, Denis Diderot, Gaspard-Gustav Coriolis, etab.
* Datuak: Q333987
* Multimedia: Edwin Howard Armstrong / Q333987
* ↑ Mendia, Iñaki Azkune; Gonzalez, Pili Kaltzada. (1995). Zientzia biografien bidez. ELHUYAR arg ISBN 978-84-87114-00-7. (Noiz kontsultatua: 2023-10-31).
# Edwardsville (Pennsylvania)

Edwardsville Pennsylvaniako borough bat da. Luzerne konderrian kokatua dago. 2010ean 4.816 biztanle zituen, 3,00 kilometro koadrotan banatuta.

## Ikus, gainera

* Luzerne konderria

## Kanpo estekak

* Datuak: Q1133659
* Multimedia: Edwardsville, Pennsylvania / Q1133659
# Edwin Barclay

Edwin James Barclay (Liberia, 1882ko urtarrilaren 5a - ibidem, 1955eko azaroaren 6a) liberiar politikari, olerkari eta musikaria izan zen. Liberiako 18. presidentea izan zen 1930etik 1944ra.
Barbadosetik etorritako familia batean jaio zen. Arthur Barclay Liberiako presidentearen iloba izan zen. 19 urterekin "The Lone Star Forever" abesti abertzale idatzi zuen.
Tree Whig alderdiko kidea izan zen eta Charles D. B. King presidentearen gobernuan estatu-idazkari izan zen 1920tik 1930era. 1930ean presidentetzara igo zen, King presidenteak dimisioa eman ondoren, eskandalu baten ondorioz.
Atzerriko gobernuekin inbertsio-akordioak herrialdean sinatu zituen, eta maileguen ordainketa berriro negoziatu zuen Depresio Handian. Bigarren Mundu Gerran Aliatuen taldearekin lerrokatu zen.
* Datuak: Q735400
* Multimedia: Edwin Barclay / Q735400
# Elisabet (Biblia)

    Artikulu hau Itun Berriko pertsonaiari buruzkoa da; Aaronen emaztea gaitzat duena beste hau da: «Elisabet (Itun Zaharra)»
Elisabet (antzinako grezieraz: Ἐλισάβετ; hebreeraz: אֱלִישֶׁבַע / אֱלִישָׁבַע‎ "Ene Jainkoak zin egin du"; arabieraz: أليصابات‎, Alyassabat) Itun Berriko pertsonaia da, San Joan Bataiatzailearen ama eta Ama Birjinaren lehengusina.
Zakariasen emaztea, Espiritu Santuari esker, haurdun geratu zen bere zaharrean.

## Erreferentziak

* ↑ Euskaltzaindia. 66. araua: Santutegiko izen ohikoenak. .
* ↑ Harluxet Hiztegi Entziklopedikoa. Santa Isabel. .
* ↑ Lk 1:16-23:9

## Kanpo estekak

* Datuak: Q235849
* Multimedia: Saint Elizabeth (biblical figure) / Q235849
# Elisa Sainz de Murieta

Elisa Sainz de Murieta Zugadi (Bilbo, 1977) bizkaitar geologo, ikertzaile eta politikari ohia da. EHUn ikasi ondoren, 2005 eta 2007 artean Eusko Jaurlaritzaren Ingurumen eta Lurralde Antolamendu Sailean lan egin zuen. Aldaketa klimatikoa ikertu du.
2010etik Basque Center for Climate Change (BC3) erakundeko kide ikertzailea da eta doktoregoa burutu zuen itsas mailaren igoerak euskal kostaldean izango zuen ingurumen eta ekonomia eraginari buruz.
2017-2019an London School of Economics-eko Grantham Research Instituteko doktoreko osteko ikerlari jardun zuen.

## Erreferentziak

* ↑ Petxarroman, Iñaki. ««Neurriak orain hartu behar dira; ezin dugu itxaron»» Berria (Noiz kontsultatua: 2020-11-11).
* ↑ BC3 Basque Centre for Climate Change - Klima Aldaketa Ikergai - Elisa Sainz de Murieta. www.bc3research.org (Noiz kontsultatua: 2022-08-05).

## Kanpo estekak

* Datuak: Q5829561
# Elisa Serna

Elisa Serna (Madril, 1943ko martxoaren 7a – Collado Villalba, 2018ko irailaren 4a) espainiar kantautorea izan zen, protesta abestiak egiten zituena.

## Bizitza

Jaioterrian hasi zen, besteak beste Hilario Camacho kantautorekin batera. 1970ean Tábano antzerki taldean izan zen. Urte hartan Parisa joan zen. Quejío bere lehen LPa 1972an atera zuen, Paco Ibáñez ekoizlea izanik.
1973an Espainiara itzuli zenean, atxilotu eta presondegitik irtetean abestea debekatu zioten. Lluís Llach edo José Antonio Labordetarekin lan egin du.

## Diskografia

* Cuatro poemas de Miguel Hernández, Antonio Machado, Jesús L. Pacheco según Elisa Serna (1969). Ep
* La luciérnaga (1969). Ep
* No quiso ser (1970). Single.
* Quejío (1972).
* Este tiempo ha de acabar (1974).
* Brasa viva (1975).
* ¡Choca la mano! (1977).
* Regreso a la semilla (1978).
* Alkimia (1992).

## Erreferentziak

* ↑ Trancón, Santiago. (2006). Castañuela 70. Esto era España, señores. Madril: Prosopon Editores ISBN 9788493430740..
* ↑ Pop Español. 3 Ediciones Orbis S.A., 200 or..
* Datuak: Q5829563
# Elisabet (Itun Zaharra)

Elisabet (hebreeraz: אֱלִישֶׁבַע‎, ’Ělīšeḇa‘) Itun Zaharreko pertsonaia da, Aaron apaiz nagusiaren emaztea. Aminadaben alaba eta Nahxonen arreba zen.
Bibliak dio Elisabetek eta Aaronek lau seme izan zituztela: Nadab, Abihu, Eleazar eta Itamar.

## Erreferentziak

* 1 2 Ir 6:23

## Kanpo estekak

* Datuak: Q2916801
# Elisa komandanteordea

Elisa komandanteordea (jaiotzez María Gloria Benavides Guevara) (1955eko urtarrila) Monterreyko (Nuevo León) aktibista mexikarra da. 1980ko hamarkadan eta 90eko hamarkadaren hasieran, Nazio Askapenerako Armada Zapatistan (EZLN) komandanteordea izan zen. 1995eko otsailean atxilotu zuten 1994ko altxamendu zapatistarekin lotuta. 1996an, Mexikoko Gobernuak atxiloketa oker bat izan zela aitortu zuen eta kargu guztietatik absolbitu zuen. Egun, Gizarte Mugimenduen Unibertsitate Autonomoko irakaslea da (Mexikoko Elkartasun Sarearen parte).

## Erreferentziak

* ↑ Human Rights Watch: "Torture and Other Abuses During the 1995 Crackdown on Alleged Zapatistas." Vol 8. No. 3 (B) Mexico, February 1996

## Kanpo estekak

* Datuak: Q2043865
# Elisabet

Elisabet euskarazko emakumezko izena da. Isabel eta Elixabete (hau Deun-ixendegi sabindarrekoa) formak ere zerrendatzen ditu Euskaltzaindiak, baina Elisabet hobesten.
Izen biblikoa da, Joanes bataitzailearen ama da Elisabet, Zakariasen emaztea. Hebreeraz אל ('el), Jainkoa, eta שבע (shaba), zazpi edo zina, dira osagarriak, eta hortaz bi eratan interpretatu da: Zazpien Jainkoa edo Zinaren Jainkoa esanahiekin.
Santuaren eguna azaroaren 5ean da (Zumarragan uztailaren 2an).
Europako errege-etxeetan izen erabilia izan da, eta hainbat erregina eta printzesaren izena da. Esate baterako, Elisabet Nafarroakoa izenarekin zenbait pertsonaia izan dira historian.

## Erreferentziak

* 1 2 «Isabel - Bilaketa - EODA» www.euskaltzaindia.eus (Noiz kontsultatua: 2021-03-29).
* ↑ (Ingelesez) «The amazing name Elizabeth: meaning and etymology» Abarim Publications (Noiz kontsultatua: 2021-03-29).

## Ikus, gainera

* Elisabet erregina (argipena)

## Kanpo estekak

* Datuak: Q385468
* Multimedia: Elizabeth (given name) / Q385468
# Eduard Strauss

Eduard "Edi" Strauss (1835eko martxoaren 15a - 1916ko abenduaren 28a) austriar musikagilea izan zen. Bere anai ziren Johann Strauss II.a eta Josef Straussekin batera Strauss familiaren kide nabarmenak izan ziren. Johann Strauss I.aren eta Maria Anna Streimen semea izan zen. Familiak Vienako musika arina dominatu zuen hamarkadetan zehar, batez ere bals eta polka ugari sortuz austriar nobleziarentzat zein Europako musika dantzagarriaren zaletuentzat. Familiak "Edi" deitzen zuen.
* Datuak: Q347030
* Multimedia: Eduard Strauß / Q347030
# Eduard Suess

Eduard Suess (1831ko abuztuaren 20a - 1914ko apirilaren 26a) austro-britaniar geologoa izan zen, Alpeen geografian aditua. Jada galduak dauden ezaugarri geografiko bi aurkitu zituen: Gondwana superkontinentea (1861an proposatua) eta Tetis ozeanoa.

## Biografia

Londresen jaioa, hiru urte zituela haren familia Pragara joan zen eta hamalau urte zituela Vienara. Gaztetik geologian interesatua, haren lehen lana argitaratzen zuen 19 urterekin (Karlovy Varyen geologiari buruz, Txekiar Errepublika orain). 1857. urtean geologiako irakaslea zen Vienako Unibertsitatean, eta hortik aurrera garatzen joan zen Afrikako eta Europako kontinenteei buruzko teoria eta heldu zen ondorio batera: Alpeak ozeanoaren azpian egon dira. Erabat egia izan ez arren, (ez direlako aurkitu plaka tektoniko horiek) nahiko gertu egon zen eta gaur egun Ozeano Tethys deitzen den kreditua eman zioten 1893an.
Berriro hau ez da erabat zuzena, Suessek pentsatzen zuen ozeanoek urpetu zituztela Lur hauen arteko espazioak, baina bereizi egin ziren. Hala ere, gaur pentsatzen denaren nahiko antzekoa denez oinarriaren ezagutza eman zioten.
Haren bigarren aurkikunde nagusia glossopterisa izan zen, Hego Amerikan , Afrika, eta Indiako fosiletan aurkituak. Hiru Lurralde hauek superkontinente batean lotuak egon zirela zioen eta Gondwanaland deitu zuen.

## Kanpo estekak

* Datuak: Q156941
* Multimedia: Eduard Suess / Q156941
# Eduard Uspenski

Eduard Nikolaievitx Uspenski (errusieraz: Эдуард Николаевич Успенский; Jegorievsk, 1937ko abenduaren 22a - Putxkovo, 2018ko abuztuaren 14a) errusiar haur-literatura idazle, olerkari, antzerkigile, gidoigile eta telebista aurkezlea izan zen. Txerubashka, Gena Krokodiloa, Fyodor Osaba eta Kolobki Anaiak pertsonaiak sortu zituen.
* Datuak: Q18066
* Multimedia: Eduard Uspensky / Q18066
# Eduarda Dionísio

Eduarda Dionísio (Lisboa, Portugal, 1946 - ibidem, 2023ko maiatzaren 22a) portugaldar idazlea izan zen.

## Biografia

Aldizkari eta egunkarietan idazteaz gainera, literatura-antologien apailatzaile, antzerkigile eta antzezle ere bada. Kontagintzaren eraberritze interesgarri baten protagonista izan da, zeinean nahasten baititu lagunarteko hizkera, deskribapenak eta diskurtso dokumentala, eta irakurketa parte-hartzailea bultzatzen baitu. Bere obran Portugalgo azken hogeita hamar urteetako historia politiko eta soziala islatzen dira. Artea, bizitza eta politika hartzen dituen literatura-sentiberatasun berri baten bidez, eta erregimen autoritario baten aurkako borroka, krabelinen iraultzaren berotasuna, utopiaz kargatutako itxaropena eta geroko frustrazioak bizi izan zituen belaunaldiaren begiez, herrialde hartako giroa jasotzen du bere obran.

## Lan nagusiak

* Retrato dum amigo enquanto falo (1979)
* Histórias, memórias, imagens e mitos duma geraçao curiosa (1981)
* Títulos, acções e obrigações: a cultura em Portugal (1994)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Portugesez) Eduarda Dionísiori buruzko informazioa mulheres-ps20.ipp.pt webgunean
* Datuak: Q3754466
# Eduard Roschmann

Eduard Roschmann (Graz, Austria, 1908ko azaroaren 25a - Asunción, Paraguai, 1977ko abuztuaren 8a), austriar SSko teniente eta komandante nazi bat izan zen.
1943an, Bigarren Mundu Gerran zehar, Letoniako Riga hiriburuko ghettoan hilketa eta izugarrikeri ugariren arduraduna izan zen. Gerra amaitzean nazi askok bezala ODESSA sarearen bidez Hego Amerikara ihes egitea lortu eta Argentina eta Paraguain bizitu zen.
Frederick Forsyth idazlearen The Odessa File (1972) best-seller eleberriaren protagonista nagusienetakoa da, bai eta hartan oinarritutako 1974ko izenburu berdineko filmean ere, Maximilian Schell austriar-suitzar aktoreak antzeztuz.
* Datuak: Q112042
* Multimedia: Eduard Roschmann / Q112042
# Eduard Punset

Eduard Punset Casals, Eduardo izenez ere ezaguna (Bartzelona, 1936ko azaroaren 20a - Bartzelona, 2019ko maiatzaren 22a) kataluniar abokatua, ekonomialaria eta zientzia hedatzailea izan zen. Espainiako Trantsizio Demokratikoaren garaian UCD eta gerora CDS alderdietako politikaria izan zen, baita Kataluniako Generalitateko Ekonomia eta Finantza kontseilaria ere.
TVEko zientzia dibulgazio Redes edo Redes 2.0 izenburupeko programa asko zuzendu eta aurkeztu zituen 1996 eta 2014. urteen artean. Gehienak orain erraz topatu daitezke Interneten.

## Biografia

Alt Empordà eskualdeko Cistella herriko medikuaren semea zen. Madrilgo Complutense Unibertsitatean Zuzenbidea ikasi eta Londresko Unibertsitatean Zientzia Ekonomiako masterra burutu zuen.

## Idazlan nabarmenak

* ¿Por qué somos como somos? (2008)
* El alma está en el cerebro. Radiografía de la máquina de pensar. 2006
* El viaje a la felicidad: Las nuevas claves científicas. 2005
* Cara a cara con la vida, la mente y el universo. 2004
* Adaptarse a la marea. La selección natural en los negocios. 2004
* Manual para sobrevivir en el siglo XXI. 2000
* Information resources & corporate growth (beste autore batzuekin batera idatzia). 1989
* La España Impertinente. 1986
* España: sociedad cerrada, sociedad abierta. 1982
* La salida de la crisis . 1980

## Kanpo estekak

* Eduard Punseten webgunea (Gaztelaniaz)
* Datuak: Q3045769
* Multimedia: Eduard Punset / Q3045769
# Eduard Trippel

Eduard Trippel (Rüsselsheim am Main, Hessen (Alemania), 1997ko martxoaren 26a) judo borrokalari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina lortu zuen ≤90 kg-ko gizonezkoen kategorian, Lasha Bekauri georgiarraren atzetik (urrezkoa) eta Davlat Bobonov uzbekistandarra eta Krisztián Tóth hungariarrara garaituz (elkarbanatutako brontzezkoa). Alemania ordezkatuz, brontzezkoa lortu zuen talde mistoko kategorian (Israelgo taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Alemaniako taldea: Johannes Frey, Karl-Richard Frey, Jasmin Grabowski, Katharina Menz, Dominic Ressel, Giovanna Scoccimarro, Sebastian Seidl, Theresa Stoll, Martyna Trajdos, Eduard Trippel, Anna-Maria Wagner eta Igor Wandtke-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | ≤90 kg, gizonezkoa |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Eduard Trippel» JudoInside.com-en 2021-11-02an begiratua (Ingelesez)
* ↑ «Eduard Trippel» olympedia.org 2021-11-02an begiratua(Ingelesez)
* ↑ «Eduard Trippel» Olympics.com 2021-11-02an begiratua (Gaztelaniaz)
* ↑ "Judoa, ≤90 kg, emaitzak 2020" olympedia.org (Ingelesez)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q77832968
* Multimedia: Eduard Trippel / Q77832968
# Emergencia P.C.

Emergencia P.C. 1970ean Gasteizen (Araba) Iñigo Silvak sortutako film laburren ekoiztetxea izan zen. Zigilu horrekin Silvak 16 mm-tan filmatzen ditu Tabú (1970) eta Sanfermines (1971) dokumentalak. Baina hamarkadaren amaierara arte ekoiztetxeak ez du lortzen nolabaiteko erritmo eta sendotasunik film laburren ekoizpenean.
1978an, Mariano Royoren El poblado de Santa Lucía, Mirentxu Loyarteren Irrintzi eta Tote Trenasen Teatro en la calle ekoitzi zituen. 1979an, Juan Miñonen El azote de las carnes eta Montxo Armendarizen Barregarriaren dantza ekoitzi ziren. 1980an berriz, Imanol Mendezen Oinkudak Denboran I, Montxo Armendarizen Ikusmena eta Iñigo Silvaren eta Ernesto Santolayaren Orreaga sortu ziren.

## Erreferentziak

* ↑ Unsain, José Maria. (1985). El Cine y Los Vascos. Eusko-Ikaskuntza (u.a.) ISBN 978-84-86240-29-5. (Noiz kontsultatua: 2024-09-22).

## Kanpo estekak

* Datuak: Q130438095
# Emergentzia

Filosofian, sistemen teorian, zientzian eta artean, emergentzia gertatzen da entitate batek hura osatzen duten atalek berez ez dituzten ezaugarriak dituenean. Propietate edo portaera horiek agertzeko, ezinbestekoa da atalek elkarrekin ari daitezen osotasun gisa. Adibidez, bizikleta batek eta pertsona batek elkarrekiten dutenean aurreranzko mugimendu leuna sortzen dute, baina bakoitzak bere aldetik ezin du mota bereko mugimendua sortu.
Emergentziak funtsezko tokia betetzen du integrazio mailen eta sistema konplexuen teorietan. Adibidez, bizitzaren fenomenoa, biologiaren esparruan ikasten den eran, kimikaren propietate emergente bat da. Beste adibide bat: fenomeno fisiologikoak izaki bizidunen fenomeno neurobiologikoetatik eratortzen dira.

## Kanpo estekak

* Datuak: Q215772
* Multimedia: Emergence / Q215772
# Emerald Isle (Ipar Carolina)

Emerald Isle Ipar Carolinako herri bat da. Carteret konderrian kokatua dago. 2010ean 3.655 biztanle zituen, 12,92 kilometro koadrotan banatuta.

## Ikus, gainera

* Carteret konderria

## Kanpo estekak

* Datuak: Q1947381
* Multimedia: Emerald Isle, North Carolina / Q1947381
# Emerald Lake Hills (Kalifornia)

Emerald Lake Hills Ameriketako Estatu Batuetako erroldak esleitutako leku bat da. San Mateo konderrian kokatuta dago, Kalifornia estatuan. 4.406 biztanle ditu, 3,111927 kilometro koadroko azaleran banatuta.

## Ikus, gainera

* San Mateo konderria

## Kanpo estekak

* Datuak: Q2042944
# Emerald udalerria, Paulding konderria (Ohio)

Emerald udalerria Ameriketako Estatu Batuetako Ohio estatuko udalerri bat da, Paulding konderrian. Azken zentsuaren arabera 765 biztanle zituen, 32.8 milia karratu (85 km$^2$) eremuan.

## Ekonomia

2020ko zentsuaren arabera, Emerald udalerriak 211 etxebizitza zeuden. Per capita diru-sarrerak 21.318 estatubatuar dolar ziren.

## Kanpo estekak

* Datuak: Q5370491
* Multimedia: Emerald Township, Paulding County, Ohio / Q5370491
# Emerald Fennell

Emerald Fennell (Londres, 1985eko urriaren 1a) ingeles aktorea, gidoilaria, zinema zuzendaria eta ekoizlea da. Hainbat drama historiko filmetan egin ditu aktore agerpenak, hauen artean, Albert Nobbs (2011), Anna Karenina (2012), The Danish Girl (2015) eta Vita & Virginia (2018). BBCren Call the Midwife (2013-2017) eta Netflixen The Crown (2019-2020) telesailetan ere aritu da.
Fennell Killing Eve telesailaren bigarren denboraldiaren (2019) erantzulea ere izan zen, eta lan honengatik bi Primetime Emmy Saritara izendatu zuten.. Promising Young Woman (2020) filma zuzendu, idatzi eta ekoizteagatik arreta jaso zuen; 93. Oscar Sarietan hiru saritara izendatu zuten lan honengatik: Film onenaren Oscar Saria, Zuzendari onenaren Oscar saria eta Jatorrizko gidoi onenaren Oscar Saria, eta azken hau irabazi zuen.

## Erreferentziak

* ↑ Deadline webgunean, 2019-07-16an, ‘Killing Eve’ Looks To Avenge Last Year’s Emmy Disappointment As Brit Spy Series Scores Nine Nominations Including Best Drama Series & Two Lead Actress Nods
* ↑ «'Mank'-ek lortu ditu Oscar sarietarako izendapen gehien» Berria 2021-03-15 CC BY-SA 4.0 lizentziapean.

## Kanpo estekak

* Datuak: Q16207879
* Multimedia: Emerald Fennell / Q16207879